જમીને બેઉ બાલ્કનીમાં બેઠા, સમીરને સલોની કહે પપ્પાનો ઈમેલ હતો, એમનો અને મમ્મીનો અહીં આવવાનો કાર્યક્રમ નક્કી થઈ ગયો છે.સમીર તરત બોલ્યો; “અરે હા આજે જ મારે વાત થઈ. આવતા અઠવાડિએ જ આવે છે. એમની ટીકિટસ કન્ફર્મ થઈ કે તરત એમણે કોલ કર્યો અને ફ્લાઈટ ની વિગતો મને ઈમેલ કરી. આપણે એમને આવતા શનીવારે એરપોર્ટ લેવા જવાનું છે”. સલોની કહે “મને ફોન કેમ નહીં કર્યો, એમને તો તું જ વધારે લાડકો છે”. સમીર હસતાં હસતાં કહે “મમ્મી તને કાલે ફોન કરવાના જ છે તારા માટે ઘણી બધી ઘરની રોજ વપરાશની ચીજ લાવવા માંગે છે એટલે તને પૂછીને જ લિસ્ટ બનાવશે. અને મારી ઈર્ષ્યા કેમ કરે છે મારા પપ્પાની તો તું જ વધારે લાડકી છે મેં ક્યારેય એ વિશે ફરીયાદ કરી છે”.